Benz Bz.IV

Benz Bz. IV buvo Vokietijos imperijos įmonėje „Benz & Cie., Rheinische Automobil- und Motorenfabrik AG“ 1915 m. pabaigoje sukurtas ir 1916 m. pradėtas gaminti vandeniu aušinamas vienaeilis, šešių cilindrų, aviacinis vidaus degimo variklis. Iš viso buvo pagaminta apie 6400 šio tipo variklių.

 Konstrukcija ir gamyba 
Bz. IV – keturtaktis vienaeilis šešių cilindrų vidaus degimo variklis varikis, turėjęs du paskirstymo velenus, po du įsiurbimo ir du išmetimo vožtuvus cilindrui. Jo konstruktorius Artūras Bergeris (vok. Artur Berger) Bz. IV kūrė kaip ankstesnio modelio Bz. III modifikaciją, su 30% didesniu darbiniu tūriu, dvejais Benz dvejų purkštukų karbiuratoriais, kiekvienas kurių tiekė kurą trims cilindrams. Cilindrų vožtuvai buvo valdomi dvigubu kumšteliniu velenėliu, valdančiu po du įsiurbimo ir išmetimo vožtuvus cilindrui.

Cilindrai buvo gaminami iš ketaus, apsupti lakštiniu gaubtu. Karteris buvo gaminamas iš aliuminio, stūmokliai iš pradžių buvo plieniniai, vėlesnėse versijose – iš aliuminio.

Nuo 1917 m. buvo gaminama modifikacija su aukštu suspaudimo laipsniu (Bz. IVü). Šios serijos variklius galima atpažinti iš ant kiekvieno cilindro nudažytų raudonų juostų.

1918 m. vasario mėn. aliumininiai Bz. IV stūmokliai tapo pirmaisiais stūmokliais, kuriuos, kaip tokio tipo trofėjinės technikos pavyzdžius, ištyrė Didžiosios Britanijos šaudmenų ministerija.

Abejų modifikacijų Bz. IV buvo montuojami į C tipo orlaivius (ginkluotus žvalgybinius biplanus), taip pat į pirmąjį serijiniu būdu gamintą visiškai metalinį šturmo / pėstininkų paramos lėktuvą Albatros J.I. Po karo jie buvo montuojami į Sablatnig gamintus keleivinius lėktuvus.

 Naudojimas 
miniatiūra|Benz BZ.IV variklis. National Air and Space Museum’s Steven F. Udvar-Hazy Center in Chantilly, Virginia, USA
Bz. IV buvo daugiausiai montuojamį į Vokietijoje gamintus AEG, Albatros, DFW, Friedrichshafen, Halberstadt, LVG, Pfalz, Sablatnig orlaivius.

1923 m. kurdamas Dobi-II, Karo aviacijos turėtą atsarginį Bz. IV panaudojo ir Jurgis Dobkevičius. Šio variklio vamzdeliniai radiatoriai, paprastai montuoti biplano viršutinio sparno centroplano vietoje, monoplane Dobi-II negalėjo būti pritaikomi, todėl J. Dobkevičius suprojektavo reikalingų dydžių korinio ir briauninių radiatorių sistemą, kuri buvo pagaminta Centrinėse kariuomenės dirbtuvėse.Ramoška, Gytis, Dobi-II, Plieno sparnai Nr. 10, 2013

Bz. VI buvo naudojami, pagal šalį gamintoją:

 AEG C.VI
 miniatiūra|Keleivinis laineris Sablatnig P.III su Bz. IV varikliuAEG J.I
 AGO C.IV
 Albatros C.VII
 Albatros C.XIV
 Albatros C.XV
 Albatros J.I
 DFW C.V
 Friedrichshafen FF.49
 Friedrichshafen G.II
 Halberstadt C.III
 Halberstadt C.V
 Junkers J.I
 LFG Roland C.III
 LVG C.VI
 Pfalz D.XII
 Pfalz D.XIV
 Sablatnig N.I
 Sablatnig P.I
 Sablatnig P.IIIminiatiūra|Dobi-II su Benz Bz. IV varikliu

 Aviatik C.II

 Dobi-II

 NAVO RK-P4/220

 Chitty 2 (lenktyninis automobilis)

 Techniniai duomenys 
+Bz. IV (FK)Flugmotoren und Strahltriebwerke – München: Bernard & Graefe, 1981. – s. 28. – ISBN 3-7637-5272-2.Bz. IVaDie deutschen Militärflugzeuge 1910–1918 – Herford: E. S. Mittler & Sohn, 1994. – s. 169. – ISBN 978-3-920602-18-9.Kroschel, Gunter, Stützer, Helmust. (1977) Die deutschen Militarflugzeuge 1910–1918 Wilhelmshaven: Lohse-Eissing Mittler. S. 169.Bz. IVsBz. IVsüGambyos metai1915191619161918 m. pradžiaTipas6 cilindrų vandeniu aušinamas vienaeilis stūmuoklinis aviacinis variklisKuro tipasBenzinas, specifinis tankis 0,72Kuro sistemaslėginė, 0,2 MPa: 50% vakuunimė, 50% SternolStūmuoklio diametras145 mmStūmuoklio eiga190 mmDarbinis tūris18,825 lVariklio aukštis1150 mmVariklio plotis530 mmVariklio ilgis1990 mmSpecifinė galia9,1 kW/lKuro suvartojimas85,2 l/val.Specifinis kuro suvartojimas0,495 l/kW/val.Tepalo suvartojimas2,6 l/val.Trumpalaikė galia169 kW (220 AG) est 1400 aps/min jūros lygyje177 kW (240 AG) esant 1400 aps/min 1300 m aukštyjeNominali galia147 kW (200 AG) esant 1400 ap169 kW (220 AG)Sausas svoris370 kg379 kgMasės ir galios santykis0,3796 kW/kgSuspaudimo laipsnis4,8:15,0:15,8:1YpatybėsBazinis modelisAukštuminis variklisPlieniniai cilindrai

 Literatūra 
 (EN) Benz. IV, http://histaviation.com/benz_4.html 
 (DE) Die deutschen Militärflugzeuge 1910–1918 – Herford: E. S. Mittler & Sohn, 1994. – s. 169. – ISBN 978-3-920602-18-9.
 (LT) Ramoška, Gytis, Dobi-II, Plieno sparnai Nr. 10, 2013
 (DE) Flugmotoren und Strahltriebwerke – München: Bernard & Graefe, 1981. – s. 28. – ISBN 3-7637-5272-2.
 (EN) Grey, C.G. (1969). Jane’s All the World’s Aircraft 1919 (Facsimile ed.). David & Charles (Publishing) Limited. pp. 1b to 145b. ISBN 978-0-7153-4647-1.
 (DE) Kroschel, Gunter, Stützer, Helmust. (1977) Die deutschen Militarflugzeuge 1910–1918 Wilhelmshaven: Lohse-Eissing Mittler.

 Išnašos 

Kategorija:Aviaciniai varikliai
Kategorija:Dobi